Document ID: /roh_data/filtered/fineweb-2-filterrobots_roh.jsonl.gz/14932

La radunanza communala da Bever da ditg cleramain gea a la nova organisaziun turistica en Engiadin'Ota. Suenter Segl è Bever la segunda vischnanca da l'Engiadin'Ota che ha decidì en chaussa.
La radunanza communala ha ditg gea cun 26 encunter 2 vuschs da fundar la nova societad d'aczias "Engiadina San Murezzan Turissem SA". La reorganisaziun dal turissem en Engiadin'Ota è necessaria cun quai che il circul vegn abolì e na po uschia betg pli esser l'organisaziun purtadra per il turissem.
En pli ha Bever era anc ditg gea ad ina cunvegna da prestaziun cun la regiun Malögia per il svilup regiunal.